Source: http://skolenie.slov-lex.sk/pravne-predpisy/SK/ZZ/2007/412/vyhlasene_znenie.html
Timestamp: 2020-08-15 20:37:24+00:00
Document Index: 1479643

Matched Legal Cases: ['§ 2', '§ 3', 'Čl. 14', '§ 2', '§ 7', 'Čl. 5', 'čl. 1', 'Čl. 14', 'Čl. 6', '§ 19', '§ 22', 'Čl. 11', 'Čl. 2', 'Čl. 12', 'Čl. 14']

412/2007 Z.z. - Nariadenie vlády Slovenskej republi... - Slov-lex
412/2007 Z.z./
Toto nariadenie vlády ustanovuje v rámci spoločnej organizácie trhu s mliekom a mliečnymi výrobkami poskytovanie pomoci z finančných zdrojov Európskej únie a podpory z národných zdrojov (ďalej len „pomoc“) na podporu spotreby mlieka a mliečnych výrobkov, ktoré sú uvedené v osobitných predpisoch,1) pre deti v predškolských zariadeniach2) a žiakov s povinnou školskou dochádzkou v školách uvedených v osobitnom predpise3) (ďalej len „žiak“).
Orgánom príslušným na plnenie činností podľa osobitných predpisov1) je Pôdohospodárska platobná agentúra4) (ďalej len „platobná agentúra“).
Pomoc sa poskytuje uchádzačovi o zabezpečovanie spracovateľsky ošetreného mlieka pre žiaka najviac v množstve 0,25 l na žiaka a deň alebo mliečneho výrobku prepočítaného na ekvivalentný objem mlieka5) (ďalej len „mliečny výrobok“) podľa osobitných predpisov6) v sumách uvedených v osobitných predpisoch7) a v prílohe č. 1.
Zoznam mliečnych výrobkov, na ktoré sa poskytuje pomoc podľa odseku 1, je uvedený v prílohe č. 1.
Žiadosť o zabezpečenie mliečnych výrobkov podľa § 2 podáva uchádzač platobnej agentúre; jej vzor je uvedený v prílohe č. 2.
Uchádzačom o zabezpečenie mliečnych výrobkov, ktorému sa poskytuje pomoc, môže byť v súlade s osobitným predpisom8)
predškolské zariadenie alebo škola s právnou subjektivitou,
zriaďovateľ predškolského zariadenia alebo školy,9)
fyzická osoba-podnikateľ10) alebo právnická osoba, ktorá v zastúpení jedného alebo viacerých predškolských zariadení alebo škôl alebo príslušného zriaďovateľa predškolského zariadenia alebo školy zabezpečuje pre žiakov mliečne výrobky.
Prílohou žiadosti podľa odseku 1 je
zoznam zabezpečovaných mliečnych výrobkov podľa prílohy č. 1,
charakteristika mliečneho výrobku vrátane jeho názvu a informácie o jeho výrobcovi,
informácia o spôsobe balenia mliečneho výrobku vrátane charakteristiky použitého obalu,
informácia o spôsobe distribúcie mliečneho výrobku vrátane spôsobu skladovania,
protokol vydaný schváleným laboratóriom11) na účely dôkazu parametrov mliečneho výrobku uvedených v dokumentácii,
úradne osvedčená kópia zriaďovacej listiny, ak ide o uchádzača podľa odseku 2 písm. a),
zoznam predškolských zariadení alebo škôl, ak ide o uchádzača podľa odseku 2 písm. b), pre ktoré zabezpečuje mliečne výrobky,
doklad, že je fyzická osoba-podnikateľ alebo právnická osoba, ak ide o uchádzača podľa odseku 2 písm. c),
doklad o tom, ktoré predškolské zariadenie alebo školu alebo ktorého zriaďovateľa zastupuje pri zabezpečovaní mliečnych výrobkov, ak ide o uchádzača podľa odseku 2 písm. c).
Uchádzač podľa odseku 2 je povinný platobnej agentúre oznámiť
do 15. dňa nasledujúceho mesiaca druh a množstvo mliečnych výrobkov a počet predškolských zariadení alebo škôl, pre ktoré tieto mliečne výrobky zabezpečil,
bezodkladne ukončenie zabezpečovania mliečnych výrobkov.
Žiadosť o poskytnutie pomoci sa podáva platobnej agentúre v lehote uvedenej v osobitnom predpise,12) a to za obdobia
od 1. januára do 31. marca,
od 1. apríla do 30. júna,
od 1. septembra do 31. decembra.
Vzor žiadosti o poskytnutie pomoci je uvedený v prílohe č. 3.
Prílohou žiadosti o poskytnutie pomoci sú
zoznam mliečnych výrobkov za príslušné obdobie s uvedením množstiev, úhrad platených žiakmi, adries jednotlivých predškolských zariadení alebo škôl a počtu žiakov,
čestné vyhlásenie podľa osobitného predpisu,13)
kópia písomnej zmluvy o zabezpečovaní mliečnych výrobkov, ak ide o osobu uvedenú v § 3 ods. 2 písm. c),
účtovné doklady k zabezpečeným mliečnym výrobkom.
Platbu pomoci vykoná platobná agentúra podľa osobitného predpisu14) po zabezpečení mliečnych výrobkov.
3. Tepelne ošetrené plnotučné mlieko neochutené kartón 1 000 ml I. 250 ml 2,506 2,00
4. Tepelne ošetrené plnotučné mlieko neochutené fólia - vrecko 1 000 ml I. 250 ml 2,280 2,00
5. Tepelne ošetrené plnotučné mlieko neochutené téglik 200 ml I. 200 ml 2,142 2,00
Prevziať prílohu - Vzor 02 - Žiadosť o poskytnutie pomoci
Prevziať prílohu - Vzor 03 - Žiadosť o zabezpečenie mliečnych výrobkov
Nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (Mimoriadne vydanie Ú. v. EÚ, kap. 3/zv. 25) v znení nariadenia Rady (ES) č. 1040/2000 zo dňa 16. mája 2000 (Mimoriadne vydanie Ú. v. EÚ, kap. 3/zv. 29), nariadenia Komisie (ES) č. 1526/2000 z 13. júla 2000 (Mimoriadne vydanie Ú. v. EÚ, kap. 3/zv. 30), nariadenia Rady (ES) č. 1670/2000 z 20. júla 2000 (Mimoriadne vydanie Ú. v. EÚ, kap. 3/zv. 30), nariadenia Komisie (ES) č. 509/2002 z 21. marca 2002 (Mimoriadne vydanie Ú. v. EÚ, kap. 3/zv. 35), nariadenia Rady (ES) č. 806/2003 zo 14. apríla 2003 (Mimoriadne vydanie Ú. v. EÚ, kap. 1/zv. 4), nariadenia Rady (ES) č. 1787/2003 z 29. septembra 2003 (Mimoriadne vydanie Ú. v. EÚ, kap. 3/zv. 40), nariadenia Komisie (ES) č. 186/2004 z 2. februára 2004 (Mimoriadne vydanie Ú. v. EÚ, kap. 3/zv. 42) a nariadenia Rady (ES) č. 1913/2005 z 23. novembra 2005 (Ú. v. EÚ L 307, 25. 11. 2005).
Nariadenie Komisie (ES) č. 2707/2000 z 11. decembra 2000, ktoré stanovuje pravidlá na uplatňovanie nariadenia Rady (ES) č. 1255/1999 o pomoci Spoločenstva pri poskytovaní mlieka a mliečnych výrobkov žiakom vo vzdelávacích inštitúciách (Mimoriadne vydanie Ú. v. EÚ, kap. 3/zv. 31) v znení nariadenia Komisie (ES) č. 816/2004 z 29. apríla 2004 (Mimoriadne vydanie Ú. v. EÚ, kap. 3/zv. 46), nariadenia Komisie (ES) č. 2107/2005 z 21. decembra 2005 (Ú. v. EÚ L 337, 22. 12. 2005), nariadenia Komisie (ES) č. 943/2006 z 26. júna 2006 (Ú. v. EÚ L 173, 27. 6. 2006) a nariadenia Komisie (ES) č. 704/2007 z 21. júna 2007 (Ú. v. EÚ L 161, 22. 6. 2007).
Čl. 14 nariadenia Rady (ES) 1255/1999 zo 17. mája 1999 o spoločnej organizácii trhu s mliekom a mliečnymi výrobkami (Mimoriadne vydanie Ú. v. EÚ, kap. 3/zv. 25) v platnom znení.
§ 2 a 34 zákona č. 29/1984 Zb. o sústave základných a stredných škôl (školský zákon) v znení neskorších predpisov.
§ 7 ods. 1 písm. m) zákona č. 274/2006 Z. z. o podpore v pôdohospodárstve a rozvoji vidieka.
Čl. 5 ods. 2 nariadenia (ES) č. 2707/2000 v znení nariadenia (ES) č. 816/2004.
Napríklad zákon Národnej rady Slovenskej republiky č. 152/1995 Z. z. o potravinách v znení neskorších predpisov, výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky zo 14. augusta 2006 č. 2143/2006-100, ktorým sa vydáva hlava Potravinového kódexu SR upravujúca mlieko a výrobky z mlieka (oznámenie č. 526/2006 Z. z.), nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Mimoriadne vydanie Ú. v. EÚ, kap. 13/zv. 34), nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Mimoriadne vydanie Ú. v. EÚ, kap. 13/zv. 45), čl. 1 ods. 2 a príloha I nariadenia (ES) č. 2707/2000 v platnom znení, zákon č. 274/2006 Z. z., zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Čl. 14 ods. 3 nariadenia (ES) č. 1255/1999 v platnom znení.
Čl. 6 až 9 nariadenia (ES) č. 2707/2000.
§ 19 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 689/2006 Z. z.
§ 22 a 23 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z.
Čl. 11 ods. 3 nariadenia (ES) č. 2707/2000.
Čl. 2 ods. 3 nariadenia (ES) č. 2707/2000.
Čl. 12 ods. 2 nariadenia (ES) č. 2707/2000.
Čl. 14 ods. 1 nariadenia (ES) č. 2707/2000 v znení nariadenia (ES) č. 816/2004.
Číslo: 412/2007 Z. z.
Názov: Nariadenie vlády Slovenskej republiky o poskytovaní pomoci na podporu spotreby mlieka a mliečnych výrobkov pre deti v predškolských zariadeniach a pre žiakov s povinnou školskou dochádzkou
Dátum schválenia: 22.08.2007
Nachádza sa v čiastke: 179/2007
2. 01.09.2007 - 31.08.2008